**Sajtóközlemény**







**ZÁROLVA: 2015. június 15. 12:30-ig**

**Az UNICEF megállapodást ír alá Magyarországgal az UNICEF Globális Szolgáltató Központ létrehozásáról**

**NEW YORK/BUDAPEST, 2015. június 15. – Magyarország kormánya és az UNICEF ma aláírták az UNICEF Budapesten létrehozandó Globális Szolgáltató és Informatikai Központjáról szóló megállapodást. A globális gyermekjogi szervezet első ilyen jellegű intézményeként létrejövő új központ célja, hogy a legfontosabb pénzügyi és humánerőforrás folyamatok centralizálásával növelje a működési hatékonyságot, és költségmegtakarítást érjen el.**

„Szeretném ismételten hangsúlyozni kormányunk elkötelezettségét az UNICEF egyedülálló és nemes küldetése iránt, amely a gyermekek védelmét tűzte ki célul világszerte”, mondta **Dr.** [Mikola](http://europa.eu/whoiswho/public/index.cfm?fuseaction=idea.hierarchy&nodeID=264165&personID=355474&lang=en) **István, biztonságpolitikai és nemzetközi együttműködésért felelős államtitkár.**

„Magyarország büszke arra, hogy az UNICEF Budapestet választotta Globális Informatikai és Szolgáltató Központjának elhelyezésére. A döntés is megerősíti a magyar kormány arra irányuló programját, hogy az országot egy versenyképes, kiemelkedő nemzetközi szolgáltatói központtá tegye Európa közepén. Bízom benne és remélem, hogy az UNICEF jó hasznát tudja majd venni, hogy a Globális Informatikai és Szolgáltató Központot a magyar fővárosban működteti, elsődlegesen a világban élő gyermekek előnyére.”

**„Ahhoz, hogy minden szükséget szenvedő gyermeket elérjünk és a legjobb eredményeket nyújthassuk számukra, az UNICEF-nek a lehető leghatékonyabb és legeredményesebb módon kell elvégeznie munkáját”, magyarázta Martin Mogwanja, az UNICEF főigazgató-helyettese.**

**„A mai megállapodás döntő szerepet játszik abban, hogy el tudjuk érni ezt a célt. Rendkívül hálásak vagyunk a magyar kormány nagylelkűségéért és támogatásáért, és nagyon várjuk az elkövetkező hónapok közös munkáját, amíg a központ megnyitását előkészítjük.”**

**A fogadó országról szóló megállapodást Dr. Mikola és az UNICEF főigazgatója, Anthony Lake egy ünnepélyes ceremónia keretében írta alá az UNICEF New York-i központjában. A következő lépés, hogy a Magyar Országgyűlés ezt ratifikálja.**

**A központ több mint 300 embert foglalkoztat majd, szolgáltatásai között többek között bérszámfejtés, számlafeldolgozás szerepel, kiegészítve humánerőforrás tevékenységgel és egy informatikai segélyszolgálattal.**

Az ENSZ két másik szervezete – a Menekültügyi Főbiztosság (UNHCR) és az Élelmezésügyi és Mezőgazdasági Világszervezet (FAO) – már működtet hasonló szolgáltató központot Budapesten.    
  
###

**Az UNICEF:**  
A UNICEF-nél a gyermekek jogaiért és jólétéért küzdünk mindenben, amit teszünk.  Partnereinkkel karöltve 190 országban és területen dolgozunk azért, hogy elköteleződésünket átültessük a gyakorlatba, kiemelt figyelmet fordítva a leginkább veszélyeztetet és hátrányos helyzetű gyermekek elérésére, minden gyermek javára, szerte a világon. További információkért az UNICEF-ről és munkánkról kérjük, látogasson el a [www.unicef.org](http://www.unicef.org/) honlapra.

Fényképekért, exkluzív felvételekért és egyéb multimédiás eszközökért kérjük, látogasson el a [https://weshare.unicef.org/mediaresources honlapra](https://weshare.unicef.org/mediaresources).

Kövessen minket a [Twitteren](https://twitter.com/unicef) és a [Facebookon](https://facebook.com/unicef)  
  
**További információért vegye fel velünk a kapcsolatot:**

Rose Foley, UNICEF New York, +1 212 303 7987, +1 917 340 2582, [rfoley@unicef.org](mailto:rfoley@unicef.org)

Najwa Mekki, UNICEF New York, +1 917 209 1804, [nmekki@unicef.org](mailto:nmekki@unicef.org)

Niczky Emőke, Külgazdasági és Külügyminisztérium, Budapest, +36 1 458 1224, [emoke.niczky@mfa.gov.hu](mailto:emoke.niczky@mfa.gov.hu)

###